ലീ യങ്ങ്-എ

ഒരു ദക്ഷിണ കൊറിയൻ നടിയായ ലീ യങ്ങ്-എ (ജനനം: ജനുവരി 31, 1971) ഡേ ജംഗ് ഗീം (2003) എന്ന കൊറിയൻ ചരിത്ര നാടകത്തിലെ അഭിനയത്തിൻറെ പേരിലറിയപ്പെടുന്നു. പ്രതികാരം നിറഞ്ഞ ഒരമ്മയുടെ കഥയായ പാർക്ക് ചാൻ-വൂക്കിന്റെ സിംപതി ഫോർ ലേഡി വെൻജീയൻസ് (2005) ക്രൈം ത്രില്ലർ ചിത്രത്തിലും അഭിനയിച്ചിരുന്നു.

 കരിയർ  
1991-ൽ ടെലിവിഷൻ രംഗത്ത് അഭിനയിച്ചുകൊണ്ടാണ് ലീ ആദ്യമായി അരങ്ങേറ്റം കുറിച്ചത്. ടെലിവിഷൻ പരസ്യങ്ങളിൽ പ്രത്യക്ഷപ്പെട്ടതിനു ശേഷം അവർ ഒരു അഭിനേതാവായി 1993-ലെ ഹൗ ഈസ് യുവർ ഹസ്ബൻഡ് എന്ന നാടകത്തിൽ അരങ്ങേറ്റം നടത്തുകയും മികച്ച പുതുമുഖത്തിന് എസ് ബി എസ് നാടക അവാർഡ് ലഭിക്കുകയും ചെയ്തു. 

2000-ൽ, ജോയിൻറ് സെക്യൂരിറ്റി ഏരിയ എന്ന ദുരൂഹമായ ത്രില്ലർ ചിത്രത്തിൽ അഭിനയിച്ചിരുന്നു. അക്കാലത്ത് ഏറ്റവും കൂടുതൽ ലാഭം കൊയ്ത കൊറിയൻ സിനിമകളിലൊന്നായിരുന്നു ഇത്. അടുത്ത ചിത്രമായ 'വൺ ഫൈൻ സ്പ്രിംഗ് ഡേ' എന്ന ചിത്രത്തിൽ ലീ വീണ്ടും സംവിധായകനായ ഹർ ജിൻ-ഹോവിനൊപ്പം  ചേർന്നു. ഈ ചിത്രത്തിലെ അഭിനയത്തിന് ബസാൻ ഫിലിം ക്രിട്ടിക്സ് അവാർഡുകളിൽ മികച്ച നടിക്കുള്ള അവാർഡും നേടിയിരുന്നു. ഫയർവർക്ക്സ് എന്ന ടി.വി. പരമ്പരയിലെ അഭിനയത്തിലൂടെ ലീ തായ്വാൻ പ്രേക്ഷകരെ പരിചയപ്പെടുകയും ചെയ്തു.

ഡേ ജംഗ് ഗീം എന്ന ചരിത്രനാടകത്തിൽ അഭിനയിച്ചതിനു ശേഷം ലീ ദക്ഷിണ കൊറിയയിൽ പ്രഥമസ്ഥാനം നേടി. 46.3% ശരാശരി വ്യൂവർഷിപ്പ് റേറ്റിംഗും 57.8% ഉയർന്ന ശ്രേണിയിലെ മികച്ച പ്രോഗ്രാമും ആയിരുന്ന ഇത്. 2003 സെപ്തംബർ 15 മുതൽ 2004 മാർച്ച് 23 വരെ എം.ബി.സി ആദ്യമായി സംപ്രേഷണം ചെയ്തു. എക്കാലത്തേയും ഏറ്റവും മികച്ച 10 കൊറിയൻ നാടകങ്ങളിലൊന്നായി ഇത് കണക്കാക്കുന്നു. എം ബി സി നാടക അവാർഡിലും, മികച്ച എക്സലൻസ് അവാർഡിലും ലീ ദെയ്സാങ് (ഗ്രാന്റ്) പുരസ്കാരം നേടി. ഈ പരിപാടി 91 രാജ്യങ്ങളിൽ വിദേശത്ത് പ്രദർശിപ്പിക്കുകയും ഏഷ്യയിൽ വളരെ ശ്രദ്ധേയമായിത്തീരുകയും ചെയ്തു.ഡേ ജംഗ് ഗീം ചിത്രത്തിലെ പ്രശസ്തി ലീ പാൻ ഏഷ്യ സ്റ്റാർഡം ആകുകയും ഏറ്റവും വലിയ ഹാലു സ്റ്റാർ ആകുകയും ചെയ്തു.ചൈന, ഹോംഗ് കോംഗ്, തായ്വാൻ, സിംഗപ്പൂർ, ജപ്പാൻ എന്നീ ഭൂപ്രദേശം സന്ദർശിക്കാൻ ലീ ക്ഷണിക്കപ്പെട്ടു.2006-ൽ 12 വർഷത്തിനിടയിൽ ആദ്യമായി NHK ഹാൾ അവരുടെ ജനപ്രീതി മൂലം NHK അതിഥിപ്രദർശനത്തിന് ഉപയോഗിക്കുകയുണ്ടായി. ലീ അവതരിപ്പിക്കുന്ന സ്റ്റാമ്പുകളും ജപ്പാനിൽ പുറത്തിറക്കുകയും ചെയ്തു.ചൈനയിലെ 2007 ഹാർബിൻ ഇന്റർനാഷണൽ ഐസ് ആൻഡ് സ്നോ സ്കൾപ്ചർ ഫെസ്റ്റിവലിനും അവർ ക്ഷണിക്കപ്പെട്ടു.

പിന്നീട് ലീ പാർക്ക് ചാൻ-വൂക്കിന്റെ ദ വെൻജൻസ് ട്രൈലോജിയിൽ സിമ്പതി ഫോർ ലേഡി വെൻജൻസ് എന്ന് ശീർഷകമുള്ള മൂന്നാം ഇൻസ്റ്റാൾമെൻറിൽ അഭിനയിച്ചു.മികച്ച നടിക്കുള്ള 2005-ലെ ബ്ലൂ ഡ്രാഗൺ ഫിലിം അവാർഡും 2006-ലെ ബീക്ക്സാങ് ആർട്ട് അവാർഡും ലഭിച്ചു.2006-ൽ അന്താരാഷ്ട്ര ബെർലിൻ ഫിലിം ഫെസ്റ്റിവലിലെ ജൂറി ബെഞ്ചിൽ ലീയെ ക്ഷണിച്ചിരുന്നു. അന്തർദേശീയ ഫിലിം ഫെസ്റ്റിവലിന്റെ ജൂറി അംഗമായി തിരഞ്ഞെടുക്കപ്പെട്ട ആദ്യത്തെ കൊറിയൻ അഭിനേത്രിയായിരുന്നു അവർ.2007-ൽ ദക്ഷിണ കൊറിയൻ ഗവൺമെൻറിൽ നിന്ന് കൊറിയൻ വേവിലെ സംഭാവനക്ക് സാംസ്കാരിക മെറിറ്റ് മെഡൽ ലഭിച്ചു.2015-ൽ, ലീ എസ്ബിഎസ് ടെലിവിഷൻ ചരിത്ര പരമ്പരയായ സെയിംഡാങ്, മെമ്മോയിർ ഓഫ് കളേഴ്സ് എന്നിവയിൽ തിരിച്ചു വരുമെന്ന് പ്രഖ്യാപിച്ചിരുന്നു.

ജോസിയോൻ കാലഘട്ടത്തിലെ കലാകാരനും കാലിഗ്രാഫറും ഹിസ്റ്റോറിയൻ ലെക്ചറുമായ ഷിൻ സെയിംഡാങ് എന്ന ഇരട്ട കഥാപാത്രമായും അഭിനയിച്ചു. നാടകം 2017 ജനുവരിയിൽ പ്രദർശിപ്പിച്ചു.
 മനുഷ്യസ്‌നേഹം 
അഭിനയ ജീവിതത്തിനുപുറമെ നിരവധി ജീവകാരുണ്യ പ്രവർത്തനങ്ങളിലും ഏർപ്പെട്ടിട്ടുണ്ട്. 1997-ൽ എത്യോപ്യയിലേക്ക് ഒരു എൻ‌ജി‌ഒ ഗുഡ്‌വിൽ അംബാസഡറായി പോയി. ഇന്ത്യയിലെ ഏറ്റവും താഴ്ന്ന സാമൂഹിക ജാതിയിലുള്ളവരെക്കുറിച്ച് ഒരു ടിവി ഷോ നടത്താൻ 1999-ൽ അവർ താർ മരുഭൂമിയിൽ പോയി. പിന്നീട് 2001-ൽ, “എ മോസ്റ്റ് സ്‌പെഷ്യൽ ലവ്” us.yesasia.com A Most Special Love   എന്ന ആത്മകഥയിൽ ഭാഗിക ഇംഗ്ലീഷിനൊപ്പം ഈ അനുഭവങ്ങൾ പ്രസിദ്ധീകരിക്കുകയും പുസ്തകം വിൽപ്പനയിലൂടെ ലഭിച്ച വരുമാനം ചാരിറ്റിക്ക് സംഭാവന ചെയ്യുകയും ചെയ്തു.

യുനിസെഫ് 2004-ൽ ഗുഡ്വിൽ അംബാസഡറായി നിയമിതയായി. അതിനുശേഷം നിരവധി ചാരിറ്റി പ്രവർത്തനങ്ങൾ നടത്തിയിട്ടുണ്ട്. ഹാർബിനിലെ ചോസുൻ ഫസ്റ്റ് മിഡിൽ സ്കൂളും ചൈനയിലെ ഒരു പ്രാഥമിക വിദ്യാലയവും ഉൾപ്പെടെ സ്കൂളുകൾക്കും ആശുപത്രികൾക്കും അവർ ധാരാളം സംഭാവനകൾ നൽകിയിട്ടുണ്ട്. അതിനുശേഷം ലീ യംഗ്-എ എലിമെന്ററി സ്കൂൾ എന്ന് പുനർനാമകരണം ചെയ്യപ്പെട്ടു.2012-ൽ വുമൺ ചോസുൻ മാഗസിൻ ആതിഥേയത്വം വഹിച്ച "ലവ് സംഭാവന" പ്രോജക്ടിന്റെ സെലിബ്രിറ്റി വക്താവായി സേവനമനുഷ്ഠിച്ചു. അവർ ഒരു വലിയ തുക സംഭാവന ചെയ്തു. അത് മ്യാൻമറിൽ ഒരു സ്കൂൾ പണിയാൻ ഉപയോഗിച്ചു. 

2012-ൽ, സിയോളിലെ കുട്ടികൾക്കായി ഓർഗാനിക്, പരിസ്ഥിതി സൗഹൃദ ഉൽപ്പന്നങ്ങൾ കൈകാര്യം ചെയ്യുന്ന ഒരു ബിസിനസ്സ് ലീ ആരംഭിച്ചു.

2014 ജൂലൈയിൽ തായ്‌വാൻ മാധ്യമങ്ങൾ സിയോളിൽ ഭർത്താവിനോടൊപ്പം അവധിക്കാലം ആഘോഷിക്കുന്ന ഗർഭിണിയായ തായ്‌വാൻ യുവതിയെ ലീ സ്വകാര്യമായി സഹായിച്ചിരുന്നു. സ്ത്രീ അകാലത്തിൽ മകൾക്ക് ജന്മം നൽകി. കുഞ്ഞിന് നിരവധി പ്രശ്നങ്ങൾ ഉണ്ടായിരുന്നു. തന്റെ സുഹൃത്ത് വഴി ദമ്പതികളെക്കുറിച്ച് കണ്ടെത്തിയ ലീ അവരുടെ മെഡിക്കൽ ബില്ലുകൾ അടയ്ക്കാൻ തീരുമാനിച്ചു, ഇത് ഏകദേശം 4 മില്യൺ ഡോളർ (134,000 യുഎസ് ഡോളർ) ആയിരുന്നു. കാരണം ശിശുവിന് രണ്ട് ശസ്ത്രക്രിയകളും നിരന്തരമായ വൈദ്യ പരിചരണവും ആവശ്യമായിരുന്നു. തായ്‌വാനിലെ ചൗ ത-കുവാൻ കൾച്ചറൽ ആന്റ് എജ്യുക്കേഷണൽ ഫൗണ്ടേഷൻ ലീയ്ക്ക് പിന്നീട് ഒരു അവാർഡ് നൽകി.2016 ൽ, കൊറിയയിലെത്തിയ വിയറ്റ്നാമീസ് പെൺകുട്ടിയെ ബ്രെയിൻ ട്യൂമർ ചികിത്സിക്കാൻ സഹായിച്ചു, ശസ്ത്രക്രിയയ്ക്കും മറ്റ് മെഡിക്കൽ ബില്ലുകൾക്കും വേണ്ടി നേടിയ 37 ദശലക്ഷം ഡോളർ സംഭാവന നൽകി.

 അവലംബം 

 പുറം കണ്ണികൾ 

 Lee Young-ae  at Good People Entertainment




വർഗ്ഗം:1971-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ദക്ഷിണ കൊറിയൻ നടിമാർ
വർഗ്ഗം:ദക്ഷിണ കൊറിയൻ നടിമാർ
വർഗ്ഗം:ദക്ഷിണ കൊറിയൻ ടെലിവിഷൻ നടിമാർ
വർഗ്ഗം:ദക്ഷിണ കൊറിയൻ ചലച്ചിത്ര നടിമാർ
വർഗ്ഗം:ഹാല്യു താരങ്ങൾ